
ANUNŢ

În temeiul prevederilor art. 618 alin. (3) din Ordonanța de Urgență a Guvernului nr. 57/2019 privind Codul administrativ coroborate cu prevederile Hotărârii Guvernului nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare 

ADMINISTRAȚIA MUNICIPALĂ PENTRU CONSOLIDAREA CLĂDIRILOR CU RISC SEISMIC cu sediul în b-dul Iancu de Hunedoara nr. 48, etaj 2, sector 1
organizează concurs de recrutare pentru ocuparea unei funcţii publice de execuție vacante, respectiv:

· 1 post: consilier juridic, clasa I, grad profesional superior – Serviciul Juridic Legislație Contencios, cu durata normală a timpului de muncă de 8 ore/zi, respectiv 40 de ore pe săptămână;

Desfășurarea concursului:
               - Proba scrisă în data de 13.03.2023, ora 11.00.
   - Interviul – data și ora vor fi anunţate odată cu afişarea rezultatelor la proba scrisă, conform art. 56 din H.G. nr. 611/2008 pentru aprobarea normelor privind organizarea şi dezvoltarea carierei funcţionarilor publici, cu modificările şi completările ulterioare.
   - Locul organizării probei scrise: sediul Administrației Municipale pentru Consolidarea Clădirilor cu Risc Seismic, situat în b-dul Iancu de Hunedoara nr. 48, etaj 2,  sector 1, București.
	 - Dosarele de înscriere se depun, în termen de 20 zile de la data apariției anunțului, la sediul instituţiei, din b-dul Iancu de Hunedoara nr. 48, etaj 2,  sector 1,  în perioada 09.02.2023 – 28.02.2023, inclusiv.
	 - Selecția dosarelor de concurs are loc în termen de maximum 5 zile lucrătoare de la expirarea termenului de depunere a dosarelor, respectiv în perioada 01.03.2023 – 07.03.2023 și rezultatul acesteia se va afișa la sediul instituției și pe pagina de internet www.amccrs-pmb.ro

[bookmark: _Hlk106878793]	Relaţii suplimentare la secretarul comisie de concurs, coordonate de contact pentru primirea dosarelor de concurs: doamna Paula Mănuceanu, expert la Serviciul Resurse Umane, adresă e-mail paula.manuceanu@amccrs-pmb.ro, tel.0213715050.

CONDIŢII DE PARTICIPARE LA CONCURSUL DE RECRUTARE PENTRU OCUPAREA FUNCŢIEI PUBLICE DE EXECUȚIE VACANTE

1) Consilier juridic, clasa I, grad profesional superior – Serviciul Juridic Legislație Contencios: 1 post vacant 
- perioada de ocupare: nedeterminată, cu normă întreagă, durata normală a timpului de muncă de 8 ore/zi, respectiv 40 de ore pe săptămână;
- candidaţii trebuie să îndeplinească condiţiile generale prevăzute la art. 465 alin. (1) din Ordonanța de Urgență a Guvernului nr. 57/2019 privind Codul administrativ, cu excepția condiției de atestare a stării de sănătate pe bază de evaluare psihologică;
- studii universitare de licență absolvite cu diplomă de licență sau echivalentă în domeniul științelor juridice;
- vechime în specialitatea studiilor necesară exercitării funcției: minimum 7 ani în specialitatea studiilor.


 ACTE NECESARE ÎNSCRIERII LA CONCURSUL DE RECRUTARE PENTRU OCUPAREA FUNCŢIILOR PUBLICE DE EXECUȚIE VACANTE
[bookmark: tree#269]1) formularul de înscriere prevăzut în anexa nr. 3 la H.G. nr. 611/2008; Formularul de înscriere prevăzut în anexa nr. 3 se pune la dispoziție candidaților, din oficiu, prin publicare pe pagina de internet în format deschis, editabil, în cadrul secțiunii dedicate publicității concursului, precum și la sediul instituției, în locul special amenajat pentru desfășurarea de activități de informare și relații publice, în format letric;
2) curriculum vitae, modelul comun european;  
3) copia actului de identitate;  
4) copii ale diplomelor de studii, certificatelor şi altor documente care atestă efectuarea unor specializări şi perfecţionări;  
5) copia carnetului de muncă şi a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului/funcției sau pentru exercitarea profesiei; Adeverințele care au alt format decât cel prevăzut în anexa nr. 2D din H.G. nr. 611/2008, trebuie să cuprindă elemente similare celor prevăzute în anexa nr. 2D și din care să rezulte cel puțin următoarele informații: funcția/funcțiile ocupată/ocupate, nivelul studiilor solicitate pentru ocuparea acesteia/acestora, temeiul legal al desfășurării activității, vechimea în muncă acumulată, precum și vechimea în specialitatea studiilor;
6) copia adeverinţei care atestă starea de sănătate corespunzătoare, eliberată cu cel mult 6 luni anterior derulării concursului de către medicul de familie al candidatului; Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
7) cazierul judiciar; Cazierul judiciar poate fi înlocuit cu o declaraţie pe propria răspundere. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor direct de la autoritatea sau instituţia publică competentă are obligaţia de a completa dosarul de concurs cu originalul documentului pe tot parcursul desfăşurării concursului, dar nu mai târziu de data şi ora organizării interviului, sub sancţiunea neemiterii actului administrativ de numire. În situaţia în care candidatul solicită expres la înscrierea la concurs preluarea informaţiilor direct de la autoritatea sau instituţia publică competentă, extrasul de pe cazierul judiciar se solicită potrivit legii şi procedurii aprobate la nivel instituţional.  
8) declaraţia pe propria răspundere, prin completarea rubricii corespunzătoare din formularul de înscriere, sau adeverința care să ateste lipsa calității de lucrător al Securității sau colaborator al acesteia, în condițiile prevăzute de legislația specifică.

În cazul în care candidatul și-a schimbat numele, copii de pe documente care atestă schimbarea numelui, certificat de căsătorie sau dovada schimbării numelui.

Actele mai sus menționate, se prezintă în copii legalizate sau copii însoțite de documente originale, care se certifică pentru conformitatea cu originalul de către secretarul comisiei de concurs.

Prin raportare la nevoile individuale, candidatul cu dizabilități poate înainta comisiei de concurs, în termenul prevăzut pentru depunerea dosarelor de concurs, propunerea sa privind instrumentele necesare pentru asigurarea accesibilității probelor de concurs.




BIBLIOGRAFIE și TEMATICĂ*) 
consilier juridic, clasa I, grad profesional superior – Serviciul Juridic Legislație Contencios

1). Constituția României, republicată, cu modificările și completările ulterioare;
cu tematica: 
Titlul I, Principii generale;
Titlul II, Drepturile, libertăţile şi îndatoririle fundamentale;
 	Cap.I, Dispoziţii comune; 
 	Cap.II, Drepturile şi libertăţile fundamentale;
 	Cap.III, Îndatoririle fundamentale;   
 	Cap.IV, Avocatul Poporului;
Titlul III, Cap.V, Administraţia publică;
  Secțiunea aII-a, Administraţia publică locală.

2). Ordonanță de Urgență nr. 57/2019 privind Codul administrativ, cu modificările și completările ulterioare; cu tematica: 
Partea I, Titlul III, Principiile generale aplicabile administrației publice;
	Partea aIII-a, Titlul V, Autoritățile administrației publice locale;
Cap.VIII, Actele autorităților administrației publice locale;
Partea aVI-a, Titlul I, Dispoziții generale;
	           Titlul II, Statutul funcționarilor publici;
			Cap.I, Dispoziții generale;
			Cap.II, Clasificarea funcțiilor publice. Categorii de funcționari publici;
			Cap.V, Drepturi și îndatoriri;
			Cap.VII, Acorduri colective. Comisii paritare;
			Cap.VIII,Sancțiunile disciplinare și răspunderea funcționarilor publici;
			Cap.IX, Modificarea, suspendarea și încetarea raporturilor de serviciu;
			Cap.X, Actele administrative privind naşterea, modificarea, suspendarea, sancţionarea şi încetarea raporturilor de serviciu şi actele administrative de sancţionare disciplinară.
[bookmark: _Hlk122426016]
3). Ordonanța Guvernului nr. 137/2000 privind prevenirea și sancționarea tuturor formelor de discriminare, republicată, cu modificările și completările ulterioare;
cu tematica: 
Cap.I, Discriminarea şi hărţuirea morală la locul de muncă;
Cap.II, Secțiunea aVI-a, Consiliul Naţional pentru Combaterea Discriminării;
Cap.III, Dispoziții procedurale și sancțiuni.

[bookmark: _Hlk122003874]4). Legea nr. 202/2002 privind egalitatea de șanse și de tratament între femei și bărbați, republicată, cu modificările și completările ulterioare;
cu tematica: 
Cap.II, Egalitatea de şanse şi tratament între femei şi bărbaţi în domeniul muncii;
Cap.V, Agenţia Naţională pentru Egalitatea de Şanse între Femei şi Bărbaţi;
Cap.VI, Soluţionarea sesizărilor şi reclamaţiilor privind discriminarea pe criteriul sex.

5). Legea nr. 134/2010, privind Codul de Procedură Civilă, republicată;
cu tematica: 
1. Cartea I, Titlul I, Acțiunea civilă; 
Titlul IV, Actele de procedură;
Titlul V, Termenele procedurale;


2. Cartea aII-a,Titlul I, Procedura în fața primei instanțe;
			Titlul II, Cap.II, Apelul;
                                              Cap.III, Secțiunea 1, Recursul;
3. Cartea aV-a, Titlul I, Dispoziții generale privind executarea silită.

6). Legea nr. 287/2009 privind Codul Civil, republicată, cu modificările şi completările ulterioare;
cu tematica: 
1.Cartea aIII-a, Titlul I, Cap.II, Drepturi reale în general; 
		  Titlul VI, Proprietatea publică;
                         Titlul VII, Cap.II, Înscrierea drepturilor tabulare;
			      Cap.III, Notarea unor drepturi, fapte și raporturi juridice;
2.Cartea aV-a, Titlul II, Cap.I, Contractul; 
		 Titlul VI, Transmisiunea și transformarea obligațiilo;r
3.Cartea aVI-a, Titlul I, Prescripția extinctivă.

[bookmark: _Hlk122011777]7). Legea nr.554/2004 contenciosului administrativ, cu modificările şi completările ulterioare;
cu tematica: 
		Cap.I, Excepția de nelegalitate;
[bookmark: CII]		Cap.II, Procedura de soluţionare a cererilor în contenciosul administrativ:
- procedura prealabilă, obiectul acțiunii judiciare, 
- instanța competentă, 
- termenul de introducere a acțiunii, 
- suspendarea executării actului, 
- solicitarea suspendării prin acţiunea principală, 
- introducerea în cauză a funcţionarului, 
- judecarea cererilor, 
- soluţiile pe care le poate da instanţa,
- recursul.

8). Legea nr.544/2001 privind liberul acces la informaţiile de interes public, cu modificările şi completările ulterioare;
cu tematica: 
   	Cap.I, Dispoziții generale;
Cap.II, Secțiunea I, Dispoziții comune privind accesul la informațiile de interes public.

9). H.G. nr.123/2002 pentru aprobarea Normelor metodologice de aplicare a Legii nr.544/2001 privind liberul acces la informaţiile de interes public, cu modificările și completările ulterioare;
cu tematica: 
Cap.I, Dispoziții generale;
Cap.II, Organizarea şi asigurarea accesului liber la informaţiile de interes public;
Cap.III, Proceduri privind accesul liber la informațiile de interes public;

10). Legea nr.24/2000, republicată, privind normele de tehnică legislativă pentru elaborarea actelor normative, cu modificările şi completările ulterioare;
cu tematica: 
Cap.III, Secțiunea aIV-a, Motivarea proiectelor de acte normative; 
Cap.IV, Redactarea actelor normative; 
Cap.V, Structura acului normativ; 
Cap.VI, Modificarea, completarea, abrogarea și alte evenimente legislative; 
Cap.IX, Norme cu privire la actele normative adoptate de autoritățile administrației publice locale.


11). Legea nr.212/2022 privind unele măsuri pentru reducerea riscului seismic al clădirilor;
cu tematica: 
[bookmark: CI]Cap.I, Dispoziţii generale
Cap.II, Dispoziţii privind reducerea riscului seismic al clădirilor existente
[bookmark: CIII]Cap.III, Programul naţional de consolidare a clădirilor cu risc seismic ridicat

12). Ordinul M.D.L.P.A. nr.2853/2022 pentru aprobarea Normelor metodologice  de aplicare a prevederilor Legii nr.212/2022  privind unele măsuri pentru reducerea riscului seismic al clădirilor, privind derularea Programului naţional de consolidare a clădirilor cu risc seismic ridicat;
cu tematica: 

Art.1-14, Norme metodologice.

13). Legea nr.10/1995 privind calitatea în construcții, republicată, cu modificările și completările ulterioare;
cu tematica: 

Cap.III, Secțiunea a5-a, Obligaţii şi răspunderi ale proprietarilor construcţiilor;
               Secțiunea a6-a, Obligaţii şi răspunderi ale administratorilor şi ale utilizatorilor 
                                       construcţiilor. 

14). Legea nr.53/2003 privind Codul Muncii, republicată, cu modificările şi completările ulterioare; 
cu tematica: 
1.Titlurile XI, Răspunderea juridică.

*)Candidaţii vor avea în vedere la studierea actelor normative din bibliografia și tematica stabilită în vederea susţinerii concursului inclusiv republicările, modificările şi completările acestora.

ATRIBUȚIILE PREVĂZUTE ÎN FIȘA POSTULUI
consilier juridic, clasa I, grad profesional superior – Serviciul Juridic Legislație Contencios

1) Asigură condițiile de legalitate a tuturor actelor, faptelor și a măsurilor Întreprinse de Administrația Municipală pentru Consolidarea Clădirilor cu Risc Seismic în îndeplinirea tuturor atribuțiilor specifice;
2) Acordă consultanță juridică tuturor compartimentelor din cadrul Administrației Municipale pentru Consolidarea Clădirilor cu Risc Seismic, la solicitarea acestora;
3) Colaborează la întocmirea proiectelor actelor administrative emise de către Administrația Municipală pentru Consolidarea Clădirilor cu Risc Seismic (decizii, regulamente, ordine și instrucțiuni etc.), precum și ale altor documente elaborate de instituție;
4) Asigură consultanță de specialitate asupra legalității măsurilor ce urmează a fi luate în desfășurarea activității, precum și asupra oricăror acte care pot angaja răspunderea patrimonială a Administrației Municipale pentru Consolidarea Clădirilor cu Risc Seismic; 
5) Colaborează la întocmirea proiectelor de contracte sau proiectelor oricăror acte cu caracter juridic, în legătură cu activitatea Administrației Municipale pentru Consolidarea Clădirilor cu Risc Seismic;
6) Reprezintă interesele instituției în fata instanțelor judecătorești în cadrul litigiilor cu terțe persoane, fizice și juridice ori în fața oricăror autorități, instituții, precum și în relațiile cu terțe persoane fizice sau juridice după caz, în scopul apărării intereselor Administrației Municipale pentru Consolidarea Clădirilor cu Risc Seismic;
7) Urmărește și studiază actele cu caracter normativ și semnalează conducerii sarcinile ce revin instituției potrivit acestor reglementări legale;
8) Informează zilnic sau ori de câte ori este necesar, la solicitarea compartimentelor din cadrul instituției prezentarea actelor normative publicate;
9) Soluționează orice lucrări sau situații cu caracter juridic (petiții, cereri, sesizări etc.) ce i-au fost repartizate de către Șeful ierarhic;
10) Colaborează cu serviciile/departamentele implicate la întocmirea drafturilor de convenții și drafturilor de contracte de restituire;
11) În îndeplinirea sarcinilor/atribuțiilor de serviciu, va colabora cu compartimentele de specialitate din cadrul Primăriei Municipiului București, cu oricare alte servicii, instituții, agenții, după caz, care dețin acte sau informații necesare desfășurării activitătii specifice;
12) Participă la elaborarea instrumentelor de prezentare și motivare pentru proiectele de acte administrative ce urmează a fi adoptate de Consiliul General al Municipiului București, în conformitate cu actele normative în vigoare;
13) Participă la diverse comisii, colaborând cu toate compartimentele de specialitate în problemele de natură juridică,
14) Emite puncte de vedere cu privire la proiecte de acte normative, din domeniul de activitate al Administrației Municipale pentru Consolidarea Clădirilor cu Risc Seismic, colaborând cu instituțiile de specialitate, în scopul transmiterii acestora pentru promovare pe circuitul de avizare;
15) Fundamentează proiectele de Hotărâri ale Consiliului General al Municipiului București inițiate de instituție precum și proiectele de decizii ale Directorului Executiv inițiate de Serviciul Juridic Legislație Contencios;
16) Pune în aplicare hotărârile judecătorești în colaborare cu celelalte compartimente de specialitate;
17) Întocmește adrese, solicită informații și documente în vederea rezolvării aspectelor juridice ce țin de activitatea instituției;
18) Solicită departamentelor instituției documentele necesare soluționării spețelor;
19) Întocmește și ține evidenta cauzelor aflate pe rolul instanțelor judecătorești;
20) Întocmește și redactează în legătură cu activitatea desfășurată de către Administrația Municipală pentru Consolidarea Clădirilor cu Risc Seismic: notificări, opinii, puncte de vedere cu caracter juridic, plângeri, cereri de chemare în judecată, ordonanțe președințiale acțiuni în evacuare, alte acțiuni judecătorești, răspunde la interogatorii, obiecțiuni la expertiză când se impun, note, concluzii scrise, întâmpinări și promovează căi ordinare și extraordinare de atac, când se impun, pentru apărarea interesului Administrației Municipale pentru Consolidarea Clădirilor cu Risc Seismic în cauzele în care aceasta este parte;
21) Răspunde de încadrarea în termenele de judecată a cauzelor în care Administrația Municipală pentru Consolidarea Clădirilor cu Risc Seismic este parte;
22) Verifica la Registrul Comerțului, în baza de date on-line, pe baza protocolului încheiat la nivelul Administrației Municipale pentru Consolidarea Clădirilor cu Risc Seismic a situației juridice a societăților cu care se încheie/se derulează raporturi contractuale;
23) Participă la concilieri, medieri, întâlniri în vederea întocmirii eventualelor tranzacții judiciare, acorduri de mediere;
24) Urmărește portalul instanțelor de judecată în privința termenelor, cerințelor și soluțiilor dispuse în litigiile aflate pe rolul acestora și care sunt gestionate de acest serviciu;
25) Îndeplinește formalitățile de plata (propuneri de plată) pentru titlurile executorii pronunțate de instanțele civile și de contencios administrativ care stabilesc în sarcina instituției o astfel de obligație, precum și pentru taxe de timbru, taxe solicitate pentru prestarea serviciilor la executorii judecătorești sau la notariatele publice;
26) Participă, împreună cu reprezentanții serviciilor/birourilor/compartimentelor din cadrul Administrației Municipale pentru Consolidarea Clădirilor cu Risc Seismic, precum și ai altor instituții avizatoare la verificarea, avizarea și transmiterea pentru promovare pe circuitul de avizare a proiectelor de acte normative cu incidență asupra activității Administrației Municipale pentru Consolidare a Clădirilor cu Risc Seismic;
27) Emite opinii juridice cu privire la observații formulate de instituțiile avizatoare asupra proiectelor de acte normative în diverse etape ale procedurii de avizare;
28) Verifică extrasele de carte funciara, actele de proprietate și alte documente la solicitarea [image: ]serviciilor/birourilor/compartimentelor ori în cadrul procedurii de avizare;
29) Formulează puncte de vedere cu privire la diverse cereri referitoare la clauzele contractuale și încadrarea lor conform legislației;
30) Formulează, împreună cu compartimentele interne de specialitate puncte de vedere cu privire la proiectele de acte normative prezentate de alte entități, care privesc activitatea institutiei;
31) Solicită măsuri pentru recuperarea creanțelor, obține titluri executorii în vederea executării silite;
32) Formulează puncte de vedere privind aplicarea legislației În vigoare, precum și propuneri în sensul avizării, rezilierii, denunțării, încetării ori modificării contractelor încheiate, pe baza sesizării compartimentelor de specialitate;
33) Verifică permanent modificările legislative apărute, în vederea aplicării acestora în timp util, pentru desfășurarea activității în conformitate cu prevederile legale în vigoare;
34) Ține evidența scrisă a tuturor lucrărilor ce au fost repartizate și răspunde la sesizările pe problemele specifice de activitate ale Administrației Municipale pentru Consolidarea Clădirilor cu Risc Seismic, în domeniul său de competență;
35) Îndeplinește orice alte sarcini care îi revin din domeniul său de competență, din domeniul său de competență, trasate de Directorul Executiv al Administrației Municipale pentru Consolidarea Clădirilor cu Risc Seismic, precum și orice alte atribuții prevăzute de lege sau stabilite prin Hotărâri ale Consiliului General al Municipiului București și Dispoziții ale Primarului General;
36) Participă la actualizarea procedurilor Serviciului Juridic Legislație Contencios;
37) lnventariază documentele întocmite și predă Compartimentului Registratură și Comunicare dosarele constituite pentru arhivare, organizate pe ani calendaristici;
38) Preia din atributiile colegilor de compartiment sau a Șefului Serviciului Juridic Contencios Legislație în cazurile de absență (concediu medical /odihnă, alte situații);
39) Îndeplinește orice alte sarcini care îi revin din domeniul său de competență trasate de șeful ierarhic.

